L 141/44
FI
Euroopan unionin virallinen lehti
31.5.2023
KOMISSION TÄYTÄNTÖÖNPANOPÄÄTÖS (EU) 2023/1053, annettu 30 päivänä toukokuuta 2023, Euroopan parlamentin ja neuvoston asetuksen (EU) 2023/588 soveltamissäännöistä siltä osin kuin on kyse unionin turvallisten yhteyksien ohjelman nojalla tarjottavien valtiollisten palvelujen toiminnallisista vaatimuksista ja palvelukokonaisuudesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon unionin turvallisten yhteyksien ohjelman perustamisesta vuosiksi 2023–2027 15 päivänä maaliskuuta 2023 annetun Euroopan parlamentin ja neuvoston asetuksen (EU) 2023/588 (1) ja erityisesti sen 9 artiklan 2 kohdan ja 10 artiklan 4 ja 5 kohdan, sekä katsoo seuraavaa: (1)
Asetuksella (EU) 2023/588 perustetun unionin turvallisten yhteyksien ohjelman tavoitteena on varmistaa turvallisten, itsenäisten, luotettavien ja kustannustehokkaiden valtiollisten satelliittiviestintäpalvelujen keskeytymätön maailmanlaajuinen tarjonta ja pitkän aikavälin saatavuus valtiollisille käyttäjille ottamalla käyttöön siviilihallinnon alainen turvallisten yhteyksien järjestelmä.
(2)
Unionin turvallisten yhteyksien ohjelman valtiollisia palveluja koskevat toiminnalliset vaatimukset olisi vahvistettava teknisillä eritelmillä ja täytäntöönpanosuunnitelmilla, jotka liittyvät erityisesti kriisinhallintaan, tilannetietoisuuteen, keskeisen infrastruktuurin hallintaan, mukaan lukien diplomaattiset ja puolustusalan viestintäverkot ja muihin valtiollisten käyttäjien tarpeisiin.
(3)
Valtiollisten palvelujen palvelukokonaisuus olisi vahvistettava, ja siihen tulisi sisältyä valtiolliseen infrastruktuuriin perustuvat julkishallinnon valtuuttamille käyttäjille rajatut palvelut sekä kaupalliseen infrastruktuuriin perustuvat valtiollisille käyttäjille tarjottavat palvelut, kuten turvallinen maailmanlaajuinen lyhyen vasteajan palvelu tai maailmanlaajuinen kapeakaistapalvelu.
Valtiollisten palvelujen palvelukokonaisuudessa olisi otettava huomioon Euroopan parlamentin ja neuvoston asetuksen (EU) 2021/696 (2) mukaisesti perustettu valtiollisen satelliitti­ viestinnän, jäljempänä ’GOVSATCOM’, palvelujen palvelukokonaisuus.
(4)
Tässä päätöksessä säädetyt toimenpiteet ovat asetuksen (EU) 2021/696 107 artiklalla perustetun GOVSATCOMkokoonpanossa kokoontuvan ohjelmakomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla Unionin turvallisten yhteyksien ohjelman nojalla tarjottavien valtiollisten palvelujen palvelukokonaisuus 1.
Unionin turvallisten yhteyksien ohjelman täytäntöönpanojärjestelmä on suunniteltava siten, että se tarjoaa tai mahdollistaa seuraavat satelliittiviestintäpalvelut: a) valtiollisille käyttäjille tarjottavat valtion infrastruktuuriin perustuvat palvelut: i) palvelu 1: luotettava maailmanlaajuinen lyhyen vasteajan palvelu; ii) palvelu 2: avaruusdatan välitys; (1) EUVL L 79, 17.3.2023, s. 1.
(2) Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).